*Na temelju članka 24. st.6. Zakona o umjetničkom obrazovanju (NN 130/11) i čl. 54. Statuta Glazbene škole Josipa Hatzea, Školski odbor Glazbene škole Josipa Hatzea na 21. sjednici Školskog odbora održanoj 8. lipnja 2022. donio je sljedeću*

**ODLUKU O PARTICIPACIJI**

**ZA UČENIKE GLAZBENE ŠKOLE JOSIPA HATZEA**

**I.**

Participaciju su obvezni podmiriti svi učenici

* **glazbene škole** koji pohađaju programe:
* predškolskog glazbenog obrazovanja
* osnovne glazbene škole
* pripremne glazbene škole
* srednje glazbene škole koji uz posebni stručni dio programa glazbene škole pohađaju i drugu srednju školu (tzv. „paralelni program“) i
* **plesne škole** koji pohađaju programe:
* predškolskog plesnog obrazovanja
* osnovne plesne škole (klasični balet)
* srednje glazbene škole koji uz posebni stručni dio programa glazbene škole pohađaju i drugu srednju školu (tzv. „paralelni program“) i

Participacija se podmiruje sklopljenih ugovora Ugovora o novčanoj participaciji za opremu školskoga programa koji se nalazi na poleđini Upisnice.

Mjesečni iznos temeljne participacije iznosi:

|  |  |  |
| --- | --- | --- |
| **PROGRAM GLAZBENE ŠKOLE** | **GODIŠNJI IZNOS** | **MJESEČNI IZNOS / RATE** |
| PREDŠKOLSKO GLAZBENO OBRAZOVANJE | 1.800kn | 200 kn / 9 mjeseci |
| OSNOVNOŠKOLSKO GLAZBENO OBRAZOVANJE | 2.000kn | 200 kn / 10 mjeseci |
| SREDNJOŠKOLSKO GLAZBENO OBRAZOVANJE (TZV. „PARALELNI PROGRAM“) | 2.000kn | 200 kn / 10 mjeseci |
| SREDNJOŠKOLSKO GLAZBENO OBRAZOVANJE  (TZV. „GLAZBENA GIMNAZIJA“) | nema participacije |  |

|  |  |  |
| --- | --- | --- |
| **PROGRAM PLESNE ŠKOLE** | **GODIŠNJI IZNOS** | **MJESEČNI IZNOS / RATE** |
| PREDŠKOLSKO PLESNO OBRAZOVANJE | 1.800kn | 200 kn / 9 mjeseci |
| OSNOVNOŠKOLSKO PLESNO OBRAZOVANJE | 2.000kn | 200 kn / 10 mjeseci |
| SREDNJOŠKOLSKO PLESNO OBRAZOVANJE (TZV. „PARALELNI PROGRAM“) | 2.000kn | 200 kn / 10 mjeseci |
| SREDNJOŠKOLSKO PLESNO OBRAZOVANJE | nema participacije |  |

Participacija se putem općih uplatnica podmiruje na žiro-račun škole do 15. u mjesecu za tekući mjesec ili jednokratno do kraja nastavne godine.

U slučaju neispunjavanja ugovorenih obveza od strane roditelja polaznika, škola ima pravo uskratiti polazniku daljnje pohađanje nastave, a u slučaju da ukupno dugovanje za tekuću školsku godinu ne bude podmireno do kraja školske godine, učenik neće dobiti ispravu o završenom razredu.

**II.**

Učenik glazbenih programa koji ne posjeduje vlastiti instrument, po potpisanom Ugovoru o najmu instrumenta od Škole može dobiti na **korištenje instrument**.

Za posuđeni instrument Školi se plaća se najamnina u iznosu od **10% procijenjene vrijednosti instrumenta** za cijelu tekuću školsku godinu - do 31. kolovoza.

Iznos najamnine gudačkih instrumenata se uvećava za **100kn**, radi **ostrunjavanja gudala**.

**III.**

Svi učenici predškolskog obrazovanja, osnovne, pripremne i srednje glazbene škole (matične i dislociranih odjela), te osnovne plesne škole prilikom upisa u svaki razred plaćaju **upisninu od 150kn**.

**IV.**

Učenici koji na osnovnoškolskoj ili srednjoškolskoj razini pohađaju **više od jednog temeljnog programa**, sami snose troškove drugog programa i na njega se ne primjenjuje točka V. ove Odluke.

Učenici koji pohađaju više od jednog temeljnog programa na ime troškova obrazovanja Školi uplaćuju:

**a/ ZA DRUGI PROGRAM GLAZBENOG OBRAZOVANJA**

|  |  |  |  |
| --- | --- | --- | --- |
|  | **INSTRUMENTALISTI** | **PJEVAČI** | **TEORETIČARI** |
| **OSNOVNA ŠKOLA (1-3. razred)** | 3.000 kn | - | - |
| **OSNOVNA ŠKOLA (4-6. razred)** | 4.000 kn | - | - |
| **PRIPREMNA ŠKOLA (1-2. razred)** | 4.000 kn | 6.000 kn | 3.000 kn |
| **SREDNJA ŠKOLA (1-4. razred)** | 7.000 kn | 10.000 kn | 3.000 kn |

Ne smatra se da pohađaju drugi temeljni program učenici koji su završili osnovnoškolsko glazbeno obrazovanje, nakon čega su se upisali pripremnu školu na program solo pjevanja, fagot, tuba i kontrabas pa ne snose troškove iz točke IV. ove Odluke.

***b/* ZA DRUGI PROGRAM *PLESNOG* OBRAZOVANJA**

|  |  |
| --- | --- |
|  | **KLASIČNI BALET** |
| **OSNOVNA ŠKOLA (1-4. razred)** | 2.000 kn |
| **SREDNJA ŠKOLA (1-4. razred)** | 2.000 kn |

**V.**

Pravo na **oslobađanje plaćanja participacije** stječu:

* učenici – djeca smrtno stradalih, nestalih ili zatočenih branitelja Domovinskog rata,
* učenici – djeca invalida Domovinskog rata, odnosno korisnika stalne novčane pomoći,
* učenici – djeca čiji roditelji ostvaruju pravo na dječji doplatak, a prethodnu godinu glazbenog obrazovanja su završili odličnim ili vrlodobrim uspjehom

(ne primjenjuje se na učenike 1. razreda osnovne škole i učenika 1. razreda pripremne ukoliko nemaju završenu osnovnu glazbenu školu).

* učenici – djeca čiji roditelji ostvaruju pravo na dječji doplatak, a pohađaju program srednje glazbene škole u četverogodišnjem trajanju tzv. „paralelni program.“
* učenici – djeca zaposlenika koji su u redovitom radnom odnosu u Glazbenoj školi Josipa Hatzea

Pravo na **umanjenje participacije** stječu:

* roditelji, čije dvoje ili troje djece - učenika pohađaju Glazbenu školu Josipa Hatzea – za 25%,
* za svako dijete – učenika, roditelji koji imaju četvero i više djece – za 50 %

**VI.**

Roditelji učenika – ponavljača ne ostvaruju pravo na umanjenje ili oslobađanje od participacije ni po kojem osnovu, osim ukoliko se razred ponavlja uslijed zdravstvenih razloga.

**VII.**

Roditelji učenika – koji su sukladno čl. 131. Statuta obrazovanje produžili jednu godinu imaju pravo na osobađanje plaćanja participacije iz točke V.

Roditelji učenika – koji akceleriraju program, plaćaju samo jednu participaciju.

**VIII.**

Roditelj koji podnese zahtjev za oslobađanje participacije, dužan je priložiti i odgovarajuće dokaze – dokumentaciju (u fotokopiji, a originale na uvid) kojom potkrepljuje navode.

**IX.**

Odluku o oslobađanju plaćanja participacije, temeljem odgovarajuće dokumentacije donose ravnatelj ili računovođa.

**X.**

Stupanjem na snagu ove Odluke prestaje važiti Odluka o participaciji učenika usvojena na 4. sjednici Školskog odbora održanoj 12. lipnja 2019.

**XI.**

Ova je odluka donesena na sjednici Školskog odbora i primjenjuje od šk. godine 2021/22.

|  |  |  |  |
| --- | --- | --- | --- |
| Klasa: |  |  | Predsjednica Školskog odbora: |
| Ur. br: | 2181-362 |  |
|  | | prof. Mirjana Ćutuk |

Ovaj Pravilnik objavljen je dana 8.6.2022.g. i stupio je na snagu dana 16.6. 2022.g.

|  |  |  |  |
| --- | --- | --- | --- |
|  |  |  | ravnateljica: |
|  | |  |
|  | | prof. Vesna Alebić |